CELEX: E2015J0013
Language: mt
Date: 2015-12-16 00:00:00
Title: Sentenza tal-Qorti tas-16 ta’ Diċembru 2015 fil-Kawża E-13/15 — Abuelo Insua Juan Bautista vs Liechtensteinische Invalidenversicherung (Koordinazzjoni ta’ sistemi ta’ sigurtà soċjali — Artikolu 87(2) tar-Regolament (KE) Nru 987/2009 — Effett vinkolanti ta’ sejbiet mediċi tal-istituzzjoni tal-post ta’ żjara jew ta’ residenza — Dritt li tikkontesta dawn il-konstatazzjonijiet — Prinċipju ta’ trattament ugwali)

5.1.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 2/4
            
         SENTENZA TAL-QORTI
   tas-16 ta’ Diċembru 2015
   fil-Kawża E-13/15
   Abuelo Insua Juan Bautista vs Liechtensteinische Invalidenversicherung
   (Koordinazzjoni ta’ sistemi ta’ sigurtà soċjali — Artikolu 87(2) tar-Regolament (KE) Nru 987/2009 — Effett vinkolanti ta’ sejbiet mediċi tal-istituzzjoni tal-post ta’ żjara jew ta’ residenza — Dritt li tikkontesta dawn il-konstatazzjonijiet — Prinċipju ta’ trattament ugwali)
   (2017/C 2/04)
   Fil-Kawża E-13/15, Abuelo Insua Juan Bautista v Liechtensteinische Invalidenversicherung — TALBA lill-Qorti skont l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u ta’ Qorti tal-Ġustizzja minn Qorti tal-Appell tal-Prinċep (Fürstliches Obergericht) dwar l-interpretazzjoni tal-Artikolu 87(2) tar-Regolament (KE) Nru 987/2009 tal-Parlament Ewropew u tal-Kunsill tas-16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni ta’ sistemi ta’ sigurtà soċjali, il-Qorti, magħmula minn Carl Baudenbacher, President, Per Christiansen (Imħallef-Relatur) u Páll Hreinsson, Imħallfin, tat is-sentenza fis-16 ta’ Diċembru 2015, li l-parti operattiva tagħha hija kif ġej:
   L-Artikolu 87(2) tar-Regolament (KE) Nru 987/2009 ma għandux jipprevjeni riċevitur jew rikjedent ta’ benefiċċji milli jikkontesta s-sejbiet ta’ istituzzjoni tal-post taż-żjara jew ta’ residenza magħmula taħt din id-dispożizzjoni fi proċedura amministrattiva quddiem istituzzjoni debitriċi.